Á middegi í dag gjørdi Landslæknin í samráð við danska Heilsustýrið og heimsheilsustovnin WHO av, at fara úr tilbúgvingarstig fimm upp í tilbúgvngarstig seks. Í hesum sambandið hevur føroyska heilsuverkið gjørt eina leiðbeining við góðum ráðum til fólk. Hóast tilbúgvingarstigið nú er hækkað bendir framvegis alt á, at Influensa A er ein mild beinkrímsjúka. At farið verður upp í tilbúgvingarstig seks merkir, at talan nú er um eina reiðiliga umfarsótt í Føroyum. Føroysku heilsumyndugleikarnir hava broytt tilbúgvingarstigið, tí tað nú kann staðfestast, at H1N1 smittar frá fólki til fólk, og at meira enn tann eina smittukeldan er staðfest. Í hesum sambandi hava føroysku heilsumyndugleikarnir í samstarv við danska Heilsustýrið gjørt eina leiðbeining við góðum ráðum hvussu ein kann minka um vandan at verða smittaður og smitta onnur. Í alt eru 10 tilburðir av Influensa A (H1N1) staðfestir í Føroyum. Landslæknin og Heilsumálaráðið 16. juli 2009